На основу члана 8. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17 и 59/22), а у вези са чланом 28а. Закона о државној служби у институција Босне и Херцеговине („Службени гласник БиХ“, бр. 19/02, 35/03, 4/04, 17/04, 24/04, 37/04, 48/05, 48/05, 2/06, 32/07, 43/09, 8/10, 40/12 и 93/17) и Одлуке о потреби пријема извршиоца у статусу запосленика у радни однос на одређено вријеме број: 07-3-50-4-966-1/23 од 31.07.2023. године Министарство спољне трговине и економских односа – Канцеларија за ветеринарство Босне и Херцеговине расписује

**ЈАВНИ ОГЛАС**

**за попуњавање упражњеног радног мјеста на одређено вријеме**

**у Канцеларији за ветеринарство Босне и Херцеговине до повратка државне службенице са породиљског одсуства**

**1/01 Стручни сарадник за финансије**

ОДЈЕЉЕЊЕ ЗА ПРАВНЕ, ФИНАНСИЈСКЕ И АДМИНИСТРАТИВНЕ ПОСЛОВЕ

**Опис радних задатака:** води евиденцију сталних средстава, врши годишњи обрачун амортизације и ревалоризације, усаглашава инвентурно стање с књиговодственим, прати законске прописе из области сталних средстава, припрема пројекцију буџета, контролише извршење буџета, предлаже употребу расположивих средстава, учествује у изради анализа, информација и других стручних материјала којима се предлажу мјере за побољшање рада Кaнцеларијe, припрема мјесечне извјештаје за порез по одбитку и годишње извјештаје-пријаве за порез по одбитку за пореске управе у РС према пребивалишту радника, припрема и саставља податке о личним примањима за потребе Фонда ПИО и РС за израду података за стаж осигурања (М-4), доставља потребне извјештаје Фонду ПИО и РС ради остваривања здравствене заштите радника и фонду дјечије заштите РС ради остваривања права из основа породиљског одсуства. Обавља и друге послове по налогу директора Кaнцеларијe и шефа одјељења. За свој рад одговоран је шефу одјељења.

**Посебни услови:** VII степен ВСС - економски факултет, најмање једна година радног искуства на истим или сличним пословима и задацима, положен стручни испит, познавање рада на рачунару;

**Број извршилаца**: један (1) извршилац

**Припадајућа основна нето плата:** 1.380,00 KM

**Мјесто рада:** Сарајево

**Напомене за све кандидате:**

За спровођење конкурсне процедуре по овом Јавном огласу именоваће се једна комисија за избор.

Јавни оглас се спроводи у складу са одредбама Закона о раду у институцијама Босне и Херцеговине и Правилника о унутрашњој организацији Канцеларије за ветеринарство Босне и Херцеговине.

Сви пријављени кандидати који испуњавају услове из јавног огласа и који су се пријавили на јавни оглас, подлијежу процедури провјере оспособљености за обављање послова за радно мјесто за које су аплицирали, коју спроводи Комисија за избор.

**Кандидат за наведено радно мјесто прима се на одређено вријеме, до повратка државне службенице са породиљског одсуства и имаће статус запосленика, а у складу са чланом 28а. ставом (2) Закона о државној служби у институцијама БиХ („Службени гласник БиХ“, бр. 19/02, 35/03, 4/04, 17/04, 24/04, 37/04, 48/05, 48/05, 2/06, 32/07, 43/09, 8/10, 40/12 и 93/17).**

**Потребни документи:**

* Пријава са кратком биографијом;
* увјерење о држављанству БиХ, не старије од шест мјесеци;
* факултетска диплома ( нострификоване дипломе, уколико факултет није завршен у БиХ или је диплома стечена у некој другој држави након 06.04.1992. године), односно за кандидате који су високо образовање стекли по болоњском процесу уз факултетску диплому и додатак дипломи;
* увјерење о положеном стручном – управном испиту, односно увјерење о положеном јавном испиту;
* потврде или увјерења као доказ о траженом радном искуству на истим или сличним пословима и задацима;
* доказ о познавању рада на рачунару;
* доказ о физичкој и психичкој способности за обављање послова радног мјеста на које се пријави (не старије од 6 мјесеци) – кандидат доставља само у случају, ако буде изабран;
* доказ да кандидат није обухваћен одредбом члана IX став 1. Устава Босне и Херцеговине (изјава овјерена у општини).

Непотпуне, неблаговремене и неуредне пријаве, као и копије тражене документације које нису овјерене, неће се узимати у разматрање.

Све тражене документе, осим увјерења о невођењу кривичног поступка (не старије од три мјесеца) који доставља најуспјешнији кандидат прије закључивања уговора, треба доставити најкасније у року од 8 дана од дана објављивања на *web* страници Агенције за државну службу Босне и Херцеговине, путем поште препоручено на адресу:

Канцеларија за ветеринарство Босне и Херцеговине

Маршала Тита 9а/II

71 000 Сарајево

Са назнаком „Јавни оглас за попуњавање упражњеног радног мјеста на одређено вријеме“